da en da nl ca da da de es da da da da da da da da da da da da da da da de da nb da da da da da da da da da da da nl da en da da es nl da
Udenrigsminister Jeppe Kofod mødes med FN’s generalsekretær i New York | Udenrigsministeriet
25.3.2022 07:00:00 CET | Udenrigsministeriet
Udenrigsminister Jeppe Kofod rejser den 24.-25. marts til New York, USA, for at drøfte krigen i Ukraine og det internationale samfunds reaktion på Ruslands uprovokerede aggression.
Udenrigsministeren skal mødes med FN’s generalsekretær António Guterres og en række andre højtstående FN-repræsentanter.
Udenrigsminister Jeppe Kofod udtaler:
”Det internationale samfund har sagt tydeligt fra over for Ruslands helt uhørte invasion af Ukraine. Ikke bare i ord, men også i helt konkret handling. Her har FN spillet en central rolle. Jeg ser frem til mine samtaler med blandt andet generalsekretæren om, hvordan vi fra FN’s side kan gøre endnu mere for at støtte den ukrainske befolkning. Vi skal bruge alle de platforme, vi kan for at lægge maksimalt pres på Putin og hans håndlangere for at standse krigen i Ukraine.”
FN’s medlemslande har reageret kraftigt og klart på Ruslands invasion af Ukraine. Blandt andet vedtog FN’s Generalforsamling den 2. marts en historisk resolution, hvor 141 lande på tværs af verdens regioner fordømte Ruslands angreb og brud på FN-pagten. FN spiller desuden en helt central rolle i forhold til den humanitære indsats i Ukraine.
Danmark har givet markante bidrag til FN’s indsats i Ukraine siden den russiske invasion begyndte. Blandt andet har Danmark givet 105 mio. kr. i humanitær bistand via FN gennem henholdsvis UNHCR, FN’s humanitære landefond (OCHA) og UNICEF. Danmark har også givet 150 mio. kr. i makrofinansiel støtte til at holde hånden under Ukraines økonomi gennem Verdensbanken.
For yderligere kontakt: pressevagten@um.dk
33 92 00 00http://um.dk/
Følg pressemeddelelser fra Udenrigsministeriet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Udenrigsministeriet
100 millioner kr. til verdens store og glemte humanitære kriser3.10.2022 18:00:00 CEST | Pressemeddelelse
Aldrig har så mange mennesker haft behov for nødhjælp. Derfor giver Danmark nu yderligere 100 millioner kroner i humanitær bistand. Støtten skal gå til de alvorlige humanitære kriser i Syrien, på Afrikas Horn samt til andre af verdens mange glemte kriser.
Rapport fra sikkerhedspolitisk analysegruppe præsenteret i dag: Trusselsniveauet er skærpet3.10.2022 15:52:54 CEST | Pressemeddelelse
Kongeriget Danmarks sikkerhed vil i de kommende år blive udfordret af et øget trusselsniveau, og derfor er der brug for et styrket forsvar. Det er blandt konklusionerne i den sikkerhedspolitiske analysegruppes rapport, der blev præsenteret tidligere i dag.
Ruslands ambassadør har været til samtale i Udenrigsministeriet efter Putins udmeldinger om ulovlig annektering3.10.2022 14:10:06 CEST | Pressemeddelelse
Efter Vladimir Putins tale om den ulovlige annektering af fire øst- og sydukrainske regioner i fredags, blev den russiske ambassadør Vladimir Barbin indkaldt til samtale i Udenrigsministeriet på instruktion fra udenrigsminister Jeppe Kofod. Samtalen fandt sted her til eftermiddag.
Russisk ambassadør indkaldes til samtale i Udenrigsministeriet efter tale om ulovlig annektering1.10.2022 09:33:12 CEST | Pressemeddelelse
Præsident Vladimir Putin holdt fredag en tale om at ulovligt annektere store dele af Ukraine. Annekteringen blev også drøftet i FN’s Sikkerhedsråd.
Møde i Det Udenrigspolitiske Nævn29.9.2022 16:30:02 CEST | Pressemeddelelse
Det Udenrigspolitiske Nævn holder møde fredag den 30. september 2022 kl. 9.45. Fra regeringen deltager udenrigsministeren og forsvarsministeren.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022